cyanic-selkie/wikianc huggingface dataset:
On a volé la cuisse de Jupiter
On a volé la cuisse de Jupiter ass e franséische Film vum Philippe de Broca aus dem Joer 1980.
Ëm wat geet et am Film?
D'Lise Tanquerelle an den Antoine Lemercier sinn op hirer Hochzäitsrees a Griicheland. Do begéine si den Archeolog Charles-Hubert Pochet deen eng grouss Entdeckung gemaach huet…
Soss
De Film ass eng Suite vun Tendre poulet
Giorgio Bontempi
Den Giorgio Bontempi; gebuer den 21. Oktober 1926 zu Como, ass en italieenesche Filmkritiker, Filmregisseur an Dréibuchauteur.
Michel Kettenmeyer
De Michel Kettenmeyer, gebuer den 2. Juli 1989, ass e lëtzebuergesche Foussballspiller.
Hien huet den 8. Oktober an de 17. November 2010 fir déi lëtzebuergesch Foussballnationalekipp gespillt.
Vun 2007 bis 2014 huet hie fir Déifferdeng gespillt. Enn 2014 gouf hien un den FC UNA Stroossen geléint.
Wiljutschik
E läit eng 30 km süd-südwestlech vun der Stad Wiljutschinsk ewech. Et handelt sech ëm e Stratovulkan, deem seng Spëtzt op enger Héicht vun 2.173 m läit.
De Wiljutschik ass am Pleistozän entstanen an ëm 8050 v. Chr. fir d'lescht ausgebrach.
Franséischt Parlament
D'franséischt Parlament (frs: parlement français) ass d'Legislativ vu Frankräich. Et ass en Zweekummerparlament a setzt sech zesummen aus zwou Chamberen:
All Chamber hält hir eege Sessiounen op verschiddene Plazen a Paräis; d'Nationalversammlung am Palais Bourbon an de Senat am Palais du Luxembourg. All Chamber huet hir eege Reegelen a Prozeduren.
Déi rar gemeinsam Sëtzunge vun der Nationalversammlung an dem Senat, dem sougenannte Kongress vum franséische Parlament, ginn traditionell am Schlass vu Versailles gehalen. Dat geschitt zum Beispill, wann d'Verfassung geännert soll ginn.
Hauteville (Aisne)
Hauteville ass eng Gemeng am franséischen Departement Aisne an der Regioun Hauts-de-France.
Kierfecht um Fetschenhaff
De , och alt Zensser Kierfecht (offiziell Cimetière de Fetschenhof), läit um Fetschenhaff am Quartier Zens vun der Stad Lëtzebuerg an ass ee vun de 14 Kierfechter déi an d'Kompetenz vum Service Cimetières vun der Stater Gemeng falen.
== Geschicht == De Kierfecht gouf 1833 ugeluecht nodeems d'Terrainen dofir dat Joer virdru kaaft gi waren. E louch deemools um Gebitt vun der Gemeng Sandweiler bis ë. a. den Zens an den Tawioun 1874 an déi nei Gemeng Hamm integréiert goufen. Zanter der Gemengefusioun vun 1920 gehéiert de Kierfecht schlussendlech zur Gemeng Lëtzebuerg.
Uganks war de Kierfecht fir déi Verstuerwen aus de Pare Saint-Michel (Fëschmaart) a Saint-Jean (Gronn) reservéiert. Vun 1853 u konnten och déi aus der Ënnerpéitruss, vum Verluerekascht, der Polvermillen, dem Neiduerf an d'Membere vun der Garnisoun do begruewe ginn.
1862 gouf de Kierfecht eng éischt Kéier vergréissert.
1919 huet den Nicolas Petit, Architekt vun der Stad, Sanitäranlagen an eng Morgue baue gelooss an där Autopsië gemaach konnte ginn.
Kierfecht vun den Aarmen an de Prisonéier
Duerch d'staatlecht Kannerheem op der Rumm, dem Hospice civil an dem Prisong am Gronn gouf en vun 1884 un eng nei Communautéit déi um Fetschenhaff begruewe gouf. Déi Mannerbemëttelt a Verurteelt goufen um Fetschenhaff begruewen, egal vu wou se gestaamt hunn. Um Fetschenhaffer Kierfecht gouf et dräi speziell Sektiounen, jee nodeem ob déi Verstuerwen aus dem Kannerheem, dem Hospice civil oder dem Prisong koumen. Jidderee krut awer en eegent Graf, nodeems d'Gemeinschaftsgriewer duerch en Dekret vun 1804 verbuede gi waren. Op de Griewer gouf en einfacht hëlze Kräiz mat de Joreszuele vun der Gebuert an dem Doud drop opgeriicht, woubäi d'Kräizer wäiss oder – fir d'Prisonéier – schwaarz ugestrach goufen. Eréischt 1938 gouf dermat opgehalen déi Verstuerwen aus dem Prisong mat engem schwaarze Kräiz ze stigmatiséieren.
An der Zäit tëscht 1900 an 1915 goufen am Joer ronn 120 bis 130 Leit um Fetschenhaff begruewen, wouvun der alt bis zwee Drëttel vun der Rumm waren. De Grond waren déi ustiechend Kränkte wéi d'Riedelen, de Bloen Houscht, den Typhus, d'Tuberkulos asw. déi dacks net geheelt konnte ginn.
Fir Plaz fir zousätzlech Griewer ze kréien, goufen 1894 zéng Läichen ausgegruewen an ëmgebett ier de Kierfecht 1896, 1901-1903 an 1914/1915 op en Neits vergréissert gouf. Fir se zentral ze begruewen a sou eng eenheetlech Gedenkplaz ze schafen, goufen 1915 d'Läiche vun den däitschen Zaldoten déi an de lëtzebuergesche Spideeler gestuerwe waren, op den Zaldotekierfecht a Clausen transferéiert.
Nodeems den Hospice reorganiséiert an de Prisong 1984 op Schraasseg geplënnert war, gouf net méi no de Griewer gekuckt, sou datt d'Vegetatioun d'Iwwerhand geholl huet an hautdesdaags näischt méi vun deene Griewer ze gesinn ass.
Geographie
De Kierfecht läit nërdlech vun der Tréierer Strooss a westlech vum Tawioun.
Grand Prix d'Isbergues 2001
Déi '''55. Editioun vum Grand Prix d'Isbergues''' gouf den 23. September 2001 gefuer.
Et war déi véierzéngt Kompetitioun vun der Coupe de France 2001.
Claudio Lombardelli
De Claudio Lombardelli, gebuer de 14. Oktober 1987, ass e lëtzebuergesche Foussballspiller deen am Mëttelfeld spillt.
Tëscht 3. Juni 2006 am 9. September 2009 huet hie 25-mol fir déi lëtzebuergesch Foussballnationalekipp gespillt.
Condé Nast Publications
Condé Nast ass eng US-amerikanesch Pressegrupp fir Magasinnen déi den Advance Magazine Publishers gehéiert, an déi meescht bekannt Blieder aus der US-amerikanescher an der Weltpress erausbréngt, wéi The New Yorker, Vogue, oder Vanity Fair.
Claudio Lombardelli
Säit 2011 ass hie bei der Union 05 Kayl-Tétange.
Jeff Bevilacqua
De Jeff Bevilacqua, gebuer de 4. Juli 1979 an der Stad Lëtzebuerg, ass e lëtzebuergesche Basketballspiller.
Vun 2001 bis 2004 war de Jeff Bevilacqua am Kader vun der lëtzebuergescher Härebasketballnationalekipp, an huet 13-mol fir d'Nationalekipp gespillt.
Messieurs Ludovic
Messieurs Ludovic ass e franséische Film vum Jean-Paul Le Chanois aus dem Joer 1946 no engem Roman vum Pierre Scize.
Ëm wat geet et am Film?
D'Anne-Marie verléift sech an dräi Manner déi allen dräi Ludovic heeschen.
Villers-devant-Mouzon
Villers-devant-Mouzon ass eng franséisch Gemeng an den Ardennen an der Regioun Grand Est am Dall vun der Meuse an um Canal de la Meuse.
Sichteleskop
E Sichteleskop ass e klengt Teleskop mat klenger Vergréisserung, dat parallel zu engem méi groussen Haaptteleskop montéiert gëtt. Et erliichtert wéinst senger schwaacher Vergréisserung an dem dowéinst méi grousse Siichtwénkel d'Opfanne vun engem Objet mam Haaptteleskop.
Gebrauch
Mat der Justéierschrauf gëtt seng optesch Achs parallel zu där vum Haaptrouer gestallt. Am Stralegank vum Sichojektiv ass meeschtens e Fuedemkräiz ugemaach, dat dës Justéierung an d'zentresch Astellung vum Himmelskierper erliichtert. Déi meescht Sicher sinn vum Typ Kepler-Teleskop, soudatt d'Bild op der Kopp steet. Fir astronomesch Zwecker stéiert dat net weider an ënnerléisst Liichtverloschter duerch Ëmkéiersystemer. E Amici-Prisma, dat e riicht a säiterichtegt Bild liwwert an en 90°-Abléck erméiglecht, erliichtert d'Orientéierung um Himmel.
Montéierung
Einfach Amateurteleskopen hu meeschtens nëmmen en onstabile Sicheteleskopr. Viraussetzung fir e problemfräie Gebrauch vum Sicher ass eng stabil Verbindung mam Teleskop. Fir keng Transportschied ze kréien, sollt de Sicher mat engem Schnellverschloss op enger um Teleskop festgemachter Adapterschinn verbonne ginn. Alternativ kann op dësem Adapter en anere Sicher oder eng Kamera installéiert ginn.
Verbreedung
Zanter längerem si bal all astronomesch Teleskope mat Astellkreeser oder zouhuelend mat digitaler Usteierung versinn, soudatt de Sicher net méi sou dacks gebraucht muss ginn wéi fréier. Fir kleng Teleskopen oder mat klenger Vergréisserung (z. B. fir Satellittenobservatioun) geet souguer e Viséier am Sënne vu Kimme und Korn duer.
Alternativen
Speziell fir astronomesch Observatiounen an der Amateurastronomie gëtt et nach weider Astellhëllefen:
Speziell Liichtpunktsicher, wéi de "PDA-Sicher" kënnen no Wonsch och Zilkreesser oder Zilkräizer duerstellen.
André Schmit (Enseignant)
Den André Schmit huet seng Karriär als Schoulmeeschter ugefaangen (Promotioun 1954 vun der Normalschoul), spéider gouf hie Professer am Collège d'enseignement moyen et professionnel (CEMPE) zu Ettelbréck, dono Professer an der Europäescher Schoul zu Bergen a schliisslech Directeur adjoint am Lycée technique vun Ettelbréck.
D'Randonnée Jempy Schmitz, déi zënter 1993 zu Éiere vum Jempy Schmitz gefuer gëtt, ass vum André Schmit an d'Liewe geruff ginn.
Beaurieux (Aisne)
Beaurieux ass eng Gemeng am franséischen Departement Aisne an der Regioun Hauts-de-France.
Astérix (Satellit)
Astérix ass den Numm vum éischte franséische Satellit. E gouf de 26. November 1965 vun Hammaguir aus, mat enger Drorakéit vum Typ Diamant A an en Orbit bruecht, an deem en haut nach misst sinn, well seng passiv Liewensdauer (Zäit bis en nees an d'Äerdatmosphär antrëtt) e puer honnert Joerhonnerten dauere soll. Deen 42 Kilogramm schwéieren Astérix war deen éischten Äerdsatellit deen ouni Hëllef vun den USA oder der deemoleger UdSSR gestart gouf. Trotz enger beschiedegter Antenn hat de Satellit zwéin Deeg laang Signaler geschéckt.
De Satellit, deem säi Produktiounsnumm A-1 (A fir armée) war, gouf vum Konstruktiounsteam no der Comicfigur Asterix genannt.
Kepler-10
De Kepler-10 ass e sonnenänleche Stär vun der Spektralklass G am Stärebild Draco. Hien ass 550 Liichtjoer vun der Äerd ewech. Hie gëtt vun op d'mannst zwéin Exoplanéiten ëmkreest.
PassaParola
De Verlag PassaParola a.s.b.l. mat Sëtz an der Stad Lëtzebuerg gouf de 26. November 2004 gegrënnt.
Kepler-10
Planéitesystem
Fuerscher vum Kepler-Teleskop hunn zwéi Planéite fonnt, déi de Stär ëmkreesen. D'Teleskop konnt dobäi déi reduzéiert Hellegkeet vum Stär moossen, wann d'Planéite vun der Äerd aus gesi virun hirem Stär laanscht gezu sinn.
Dee bannenzege Planéit, Kepler-10b, gouf 2011 entdeckt an ass deen éischte gesécherte, Gestengsplanéit dee baussenzeg vum Sonnesystem fonnt gouf. Hie kreest ëm de Stär mat enger Period vun 20 Stonnen an ass mat dem 1,4-fache vum Äerdradius eppes méi grouss a mat dem 4,5-fache vun der Mass däitlech méi masseraäich wéi d'Äerd.
Dee baussenzege Planéit, Kepler-10c, kreest a 45 Deeg ëm de Stär. Hien huet den 2,2-fachen Äerdradius an déi 17-fach Äerdmass. Domat ass hien de masseräichste Gestengsplanéit, dee bis elo fonnt gouf (Stand: Juni 2014).
Julienne Davis
D'Julienne Davis, gebuer de 26. September 1973 am Los Angeles County am Bundesstaat Kalifornien, ass eng US-amerikanesch Filmschauspillerin a Publizistin, an och Mannequin, Sängerin a fréier Dänzerin.
Si huet hir Carrière 1999 ugefaangen a gouf mat der Debutroll als Mandy am Film Eyes Wide Shut (1999) wäit bekannt, , ,.
D'Julienne Davis war och Publizistin bei enger rietser Zäitschrëft, an ass Analytikerin fir d'Fox News Online. Hir konservativ politesch Positioun huet sech negativ op hir Carrière als Hollywood-Schauspillerin ausgewierkt.
Aubigny-en-Laonnois
Aubigny-en-Laonnois ass eng Gemeng am franséischen Departement Aisne an der Regioun Hauts-de-France.
Ruprecht-Karls-Universität Heidelberg
D'Universitéit vun Heidelberg (offiziell Ruprecht-Karls-Universität Heidelberg, op Latäin: Ruperto Carola) ass eng Universitéit vum Bundesland Baden-Württemberg zu Heidelberg. Si ass 1386 gegrënnt ginn an domat déi eelst Universitéit an Däitschland an eng vun den eelsten Universitéiten an Europa.
D'Universitéit ass an zwielef Fakultéiten organiséiert an déi meescht geleefeg Fächer vun enger klassescher Universitéit ginn ënnerriicht.
Am Wantersemester 2017/18 waren 29.689 Studenten ageschriwwen  an et hu ronn 500 Professeren ënnerriicht.
D'Universitéit Heidelberg hëlt un der Exzellenzinitiativ vum Bund ("Eliteuniversität") deel an ass Grënnungsmember vun der Liga vun den Europäesche Fuerschungsuniversitéiten (LERU), souwéi vum Coimbra-Grupp. Si gëtt mat 56 Nobelpräisdréier assoziéiert  a steet domat a ganz Däitschland op Plaz 1. Ronn 18% vun de Studente sinn aus dem Ausland. Am internationale Verglach steet si op Spëtzeplazen a profitéiert vun enger héijer akadeemescher Reputatioun.
Grënnung
Mam Accord vum Poopst Urban VI. huet de Kurfürst Ruprecht I. am Joer 1386 d'Ruperto Carola gegrënnt, fir sengem staark verspreeten Territorium, der Pfalz um Rhein, e geeschtege Mëttelpunkt ze ginn a fir Friemer unzezéien. Am Kontext vum Groussen abendländesche Schisma wollt d'Pfalz och selwer Kierchen- a Staatsdénger am eegene Land ausbilden: Absolvente vun der Paräisser Sorbonne, déi zum Poopst zu Avignon gehalen hunn, konnten net an der Pfalz, déi sech fir de Poopst zu Roum ausgeschwat huet, um kierchlechen Déngscht deelhuelen. Doduerch ass do onbedéngt eng Theologenausbildung gebraucht ginn.
Um 1. Oktober 1386 gouf de Stëftungsakt ausgeschafft. Den 18. Oktober huet de Studium Generale mat enger Helleger Mass ugefaangen, den Dag drop goufen dunn déi éischt Virliesungen ofgehalen. Den Optrag fir e sëlwer Sigel ass och op den 18. Oktober zeréckzeféieren. Bis haut ass d'Bild vun dësem Sigel am Logo vun der Universitéit ze fannen. Déi éischt Proffe vun der jonker Heidelberger Uni koume vu Paräis a Prag. Si ware virun der Kierchespaltung an dem Nationalitéitekampf aus hirer Heemecht an d'séchert Ausland geflücht, eeben op Heidelberg. Den éischte Rekter vun der Heidelberger Universitéit war de Marsilius vun Inghen, dee virdrun op der Sorbonne ënnerriicht hat. Fir laang Zäit gouf zu Heidelberg ausschliisslech d'philosophesch Richtung vum Nominalismus ënnerriicht.
Am Ufank hat d'Universitéit mat engem grousse Manktem u Raimlechkeeten ze kämpfen; d'Virliesunge goufen am Augustiner- a Franziskanerklouschter ofgehal. Méi Raimlechkeete krut d'Universitéit dunn, wéi de Kurfürst Ruprecht II. d'Judden aus Heidelberg verdriwwen huet an déi fräi Gebaier der Universitéit iwwerlooss huet. D'Synagog gouf als Mariekapell ëmfonctionéiert a gouf als Auditoire benotzt. D'Finanzéierung huet de Kurfürst Ruprecht III. mat der Grënnung vum Helleggeeschtstëft garantéiert. D'Helleggeeschtkierch war gläichzäiteg d'Universitéitskierch, bis am 19. Joerhonnert d'Péitruskierch déi Funktioun iwwerholl huet.
Raimlech Situatioun
D'Unisgebaier sinn iwwer d'Heidelberger Alstad, de Quartier Bergheim an dat sougenannt Neuenheimer Feld verdeelt.
Haut ass d'Universitéit raimlech opgedeelt: D'Naturwëssenschaften, d'Sportwëssenschaft an déi meescht Deeler vun der Medezin sinn um Neuenheimer Feld, de Gros vun de Geeschteswëssenschaften, souwéi d'Rechtswëssenschaften hunn hir Plaz an der Heidelberger Alstad, genee sou wéi d'Rektorat an d'Universitéitsverwaltung. D'Wirtschafts- an en Deel vun de Sozialwëssenschafte sinn zënter dem Fréijoer 2009 um neigegrënnte "Campus Bergheim". D'Universitéit besëtzt doriwwer eraus nach verschidde Grondstécker uechter d'Stad an an der noer Ëmgéigend. Sou sinn zum Beispill ënner anerem zéng Gebaier vun der Fakultéit fir Physik an Astronomie um Philosophewee. D'Rektorat an den Universitéitsmusée sinn an der Aler Universitéit op der Universitéitsplaz ënnerbruecht.
Nationalversammlung (Frankräich)
D'Nationalversammlung (frs: Assemblée nationale) ass déi ënnescht Chamber (frs: chambre basse) am franséische Parlament an der Zäit vun der Fënnefter Republik. Zesumme mam Senat mécht si d'Gesetzer a Frankräich.
Smeschariki
Smeschariki (Смешарики, graff Iwwersetzung - D'Witzeg kleng Bullen) ass eng russesch Zeechentrickserie fir Kanner, déi 2004 vum Animatiounsstudio Petersburg Animation Studio kreéiert gouf. Se leeft an engleschsproochege Länner ënnert dem Titel Gogoriki, an an den däitschsproochegen ënner Kikoriki.
Klaus Iohannis
De Klaus Werner Iohannis (op Däitsch Johannis geschriwwen), gebuer den 13. Juni 1959 zu Sibiu, ass e rumänesche Politiker an zanter dem 21. Dezember 2014 President vu Rumänien.
Smeschariki
Titelhelde sinn zéng verschidden anthropomorph Déieren, déi a Bulleform stiliséiert sinn, an déi gemeinsam Aventuren erliewen.
Klaus Iohannis
Hie kënnt aus der däitschsproocheger Minoritéit vu Rumänien a war vun 2000 bis 2014 Buergermeeschter vu senger Heemechtsstad Sibiu (Hermannstadt). Den 28. Juni 2014 gouf hie President vun der Nationalliberaler Partei (PNL) an huet fir d'Presidentschaftswale kandidéiert, déi en am zweeten Tour géint de Premierminister Victor Ponta gewonnen huet. Fënnef Joer drop gouf hien de 24. November 2019, am zweeten Tour, erëmgewielt.
Nathalie Nerval
D'Nathalie Nerval, gebuer den 28. Mäerz 1926 zu Paräis an och do gestuerwen de 7. Mee 2012 war eng franséisch Schauspillerin.
Klaus Iohannis
Hien ass Physiker vu Formatioun an huet eng Zäitchen enseignéiert, ier e Schoulinspekter gouf.
Rheingold (Film)
Rheingold ass en däitsche Film vum Schwäizer Filmregisseur Niklaus Schilling aus dem Joer 1978.
Nationalversammlung (Frankräich)
D'Roll vun der Nationalversammlung ass et, Gesetzer ze debattéieren, ze änneren an ze stëmmen. Am Géigesaz zum Senat kann d'Assemblée d'Regierung stierzen.
Rheingold (Film)
Ëm wat geet et am Film?
Am Trans-Europe-Express TEE Rheingold begéint d'Elisabeth nees hirem ale Jugendfrënd Wolfgang, deen do als Garçon schafft...
Nationalversammlung (Frankräich)
Zënter 1986 zielt si 577 Memberen oder Deputéiert, déi direkt vum Vollek an zwéin Tier gewielt ginn. All Deputéiert huet eng Mandatsdauer vu fënnef Joer. Wann eng Partei d'Majoritéit an der Nationalversammlung wëll, muss si 289 Sëtz zesummekréien.
D'Nationalversammlung huet hire Sëtz am Palais Bourbon zu Paräis.
Durkin-Erëffnung
D'Durkin-Erëffnung ass eng Erëffnung vum Schachspill. Se zielt zu den Zouene Spiller an ass an den ECO-Coden ënner dem Schlëssel A00 klassifizéiert.
D'Durkin-Erëffnung fänkt mam follgenden Zuch un:
Enzyklopedie vun de Schacherëffnungen
An der Enzyklopedie vun de Schacherëffnungen ass d'Durkin-Erëffnung ënner dem Schlëssel A00 klassifizéiert.
Euphorbia canariensis
Euphorbia canariensis ass eng subtropesch Sukkulenten-Aart aus der Gattung Euphorbia an der Famill vun den Euphorbiaceae. Si ass endeemesch op de Kanareschen Inselen, deenen hiert Symbol se mëttlerweil ass.
Marie-Thérèse Boever
D'Marie-Thérèse Boever, gebuer de 27. Dezember 1942 a gestuerwen de 6. September 2022 zu Dikrech, war eng lëtzebuergesch Politikerin (CSV).
Euphorbia canariensis
Si wiisst do op enger Héicht tëscht 50 m an 1100 m, a si verdréit Temperature bis zu -2 °C.
Marie-Thérèse Boever
Si war Member vum Gemengerot vun Dikrech vun 1976 bis 1983. Se koum dunn 1984 an de Schäfferot a gouf am selwechte Joer Buergermeeschtesch, als Nofollgerin vum René Steichen, wéi dee Staatssekretär fir Landwirtschaft a Wäibau gouf. 1994 gouf se vun der Danièle Wagner als Buergermeeschtesch ofgeléist a blouf duerno nach am Gemengerot bis 1999.
Euphorbia canariensis
Beschreiwung
Euphorbia canariensis ass e klenge Bam, deen 3 bis 4 m héich ka ginn, an deen engem Kaktus gläicht. Seng Äscht, déi am Queeschschnëtt véier- bis sechseckeg sinn, wuessen op Buedemhéicht vum Stamm aus wéi e Kandelaber méi oder manner gläichméisseg héich an d'Luucht. D'Blieder stinn a Putsche vun dräi oder véier, a verwandele sech an Dären déi bis zu 1,5 cm laang ginn.
D'Bléien, déi roudelzeg sinn, komme vun Abrëll bis Juli.
Am Latex (wäisselzege Jus) vum Bam ass Diterpen, dee staark gëfteg ass.
Vaux-lès-Mouzon
Vaux-lès-Mouzon ass eng franséisch Gemeng an den Ardennen an der Regioun Grand Est.
Den 12. August 1920 krut d'Gemeng d'Croix de guerre mat Palmen.
Grand Prix d'Isbergues 2000
Déi '''54. Editioun vum Grand Prix d'Isbergues''' gouf de 17. September 2000 gefuer.
Et war déi fofzéngt Kompetitioun vun der Coupe de France 2000.
Le café du cadran
Le café du cadran ass e franséische Film vum Jean Gehret aus dem Joer 1947.
Ëm wat geet et am Film?
De Julien an d'Louise Couturier hunn e Café zu Paräis kaaft. Déi jonk Koppel aus der Auvergne huet am Ufank Schwieregkeete fir sech un d'Paräisser Liewen ze gewinnen…
Julien Becker
De Julien Becker, gebuer 1979 zu Lëtzebuerg, ass e lëtzebuergesche Filmregisseur.
Hien huet Fotografie studéiert an 2010 zesumme mam Gwenael François d'Produktiounsfirma Skill Lab gegrënnt. Nodeems en eng Rëtsch Publicitéitsfilmer gemaach hat, huet hien 2013 säin éischte Kuerzfilm, 22:22, erausbruecht, deen de Lëtzebuerger Filmpräis 2014 fir de beschte Court-métrage krut. 2018 huet hien en anere Kuerzfilm, Article 19-42, gedréint.
2021 koum An zéro - Comment le Luxembourg a disparu, eng Doku-Fiktioun, vun him a vun der Myriam Tonelotto, eraus.
Beim Donatus (Mäerkels)
Beim Donatus ass e Lieu-dit um CR331 tëscht Mäerkels an Alschent, an der Gemeng Kiischpelt, op enger Héicht vu 463 m. D'Plaz krut den Numm vum Donatus-Monument dat zanter 1934 do steet.
The Lady Eve
Ëm wat geet et am Film?
De räiche Charles Pike verléift sech op engem Schëff an d'Jean Harringten. Hie weess net dat d'Jean et nëmmen op säi Geld ofgesinn huet. D'Jane verléift sech dann awer och an de Pike deen awer an der Tëschenzäit gewuer gouf dat d'Jane an hire Papp Näischnotze sinn…
Ferdinand Frieden
De Ferdinand Frieden, gebuer ... a gestuerwen de 6. Oktober 1979, war e lëtzebuergeschen Dokter a Politiker.
Éditions Revue
Éditions Revue ass e lëtzebuergesche Verlag, deen, nieft der Wochenzäitschrëft Revue an der BD-Serie Superjhemp, Bicher, Medien a Gadgeten erausgëtt.
De Verlag gouf am Joer 1986 gegrënnt.
Den 22. Abrëll 2013 gouf d'Mandat vun der Danièle Fonck als Presidentin vum Verwaltungsrot reconfirméiert.
Ferdinand Frieden
Hie gouf bei de Chamberwale vum 21. Oktober 1945 fir d'éischt als Deputéierten aus dem Walbezierk Süden an d'Chamber gewielt. Bei de partielle Chamberwale vum 6. Juni 1948 gouf hien erëmgewielt an ass bis zu senger Demissioun den 10. November 1953 Deputéierte bliwwen. Hie gouf an der Chamber duerch Alphonse Osch ersat.
Malcolm Turnbull
De Malcolm Bligh Turnbull, gebuer de 24. Oktober 1954 zu Sydney, ass en australesche Politiker vun der konservativer Liberal Party of Australia. Hie war vum 15. September 2015 bis de 24. August 2108 Premierminister vun Australien.
Virdru war hien, vu September 2013 bis September 2015, Minister fir Telekommunikatioun ënnert dem Premierminister Tony Abbott. Schonns ënnert dem John Howard war hien, bis Dezember 2007. Ëmweltminister. Vu September 2008 bis Dezember 2009 war hien Oppositiounsleader.
Beim Donatus (Mäerkels)
Nordwestlech vum Monument läit de Reitstall „Donatushaff“ a südëstlech dovu steet an engem klenge Park e Monument fir d'150-järeg Onofhängegkeet vu Lëtzebuerg.
Malcolm Turnbull
De 24. August 2018 huet den Turnbull wéinst parteiinterne Muechtkämpf als Parteichef a Premierminister missen zeréckgetrieden. De Scott Morrison gouf säin Nofollger.
Vu Beruff ass den Turnbull ursprénglech Affekot an Investmentbanker.
Dean Jones
Den Dean Jones, gebuer de 25. Januar 1931 zu Decatur am Alabama a gestuerwen den 1. September 2015 zu Los Angeles a Kalifornien, war en US-amerikanesche Schauspiller.
Sergei Lasarew
Et gëtt verschidde Persounen, déi Sergei Lasarew heeschen:‎
Lallenger Kierfecht
De  (offiziell Cimetière de Lallange) läit am Quartier Lalleng vun Esch-Uelzecht an ass ee vun den dräi Kierfechter déi an d'Kompetenz vum Service Espaces verts vun der Escher Gemeng falen. Mat eppes méi wéi 20 ha ass et de gréisste Kierfecht an der Stad.
Um Lallenger Kierfecht gëtt et eng speziell Sektioun fir déi jiddesch an eng fir déi muslimesch Communautéit. Et gëtt och e speziellen Deel fir Kanner déi bei der Gebuert oder kuerz duerno gestuerwe sinn.
Geographie
De Kierfecht läit südlech vun der Autobunn A4, tëscht der Monnerecher Strooss am Westen an der Lëtzebuerger Strooss am Osten. Den Haaptagank ass um südwestlechen Eck (Rue de Mondercange / boulevard Pierre Dupong). En Niewenagank ass direkt am Ufank vun der Uertschaft wann ee vun der Autobunn kënnt a Richtung Zentrum (= Ufank vun der Lëtzebuerger Strooss), wou och eng Parkplaz an de separaten Agank vum jiddeschen Deel vum Kierfecht ass. En zweeten Niewenagank ass an der Monnerecher Strooss vis-à-vis vum Haus Nr. 180.
Tétaigne
Tétaigne ass eng franséisch Gemeng an den Ardennen an der Regioun Grand Est am Dall vun der Kuer.
Yves Krippel
Den Yves Krippel, gebuer den 19. Juli 1966 an der Stad Lëtzebuerg, ass e lëtzebuergeschen Agronom a Botaniker.
Den Yves Krippel huet op der Université libre de Bruxelles (ULB) Agronomie studéiert. Am Juli 1992 huet hien do säi Studium mam Titel « ingénieur agronome » ofgeschloss.
Vun 1992 bis 2002 huet den Y. Krippel als Employé beim « Service conservation de la nature » vum Oeko-Fonds geschafft. Zënter Februar 2002 schafft hien zu Esch-Sauer am « Service écologique » vum « Parc naturel de la Haute-Sûre », wou hien ënner anerem déi biologesch Statioun leet.
Hien ass de Sekretär vun der Société des naturalistes luxembourgeois (SNL) (zanter 2006) an de President vun der sougenannter Mëllerdall-Kommissioun, der « Commission de sauvegarde de la “Petite-Suisse” et de la région du grès de Luxembourg » (offiziell Nominatioun am Juli 2013, virdrun, vum November 2012 un, President ff.).
Den Yves Krippel ass « Collaborateur scientifique » vum naturhistoresche Musée an aktive Member vum « Groupe de recherche botanique » vun der SNL. Zesumme mam Guy Colling publizéiert hie reegelméisseg, zënter 2004, am Bulletin vun der SNL déi sougenannten « Notes floristiques », an deene vu Joer zu Joer déi rar oder nei Planzen, déi am Land observéiert goufen am Detail opgelëscht ginn. Als Botaniker huet den Y. Krippel sech op d'Pteridophyten (Faren a.s.w.) spezialiséiert; hien ass den Auteur vu ville botanesche Publikatiounen a vun engem Atlas vun de lëtzebuergesche Pteridophyten, deen online publizéiert ass.
Grand Prix d'Isbergues 1999
Déi '''53. Editioun vum Grand Prix d'Isbergues''' gouf den 19. September 1999 gefuer.
Et war déi véierzéngt Kompetitioun vun der Coupe de France 1999.
Walther (Moundkrater)
De Moundkrater Walther ass en alen Aschlagkrater an de südleche Héichlandregioune vun der viischter Moundsäit. De westleche Rand beréiert de Krater Deslandres. Nordëstlech läit de Krater Aliacensis a südwestlech den irreguläre Krater Nonius.
De Kraterrand ass vu ville klengen Aschléi staark erodéiert. Och de Kraterbuedem gouf vun nofollgenden Impakte verännert. Am nordwestleche Quadrant läit en Zentralbierg, deen och vu klengeren Aschléi iwwerlagert gouf.
De Krater gouf nom däitschen Astronom Bernhard Walther (1430 - 1504) genannt.
Barnes-Erëffnung
D'Barnes-Erëffnung ass eng Erëffnung vum Schachspill. Se zielt zu den Zouene Spiller an ass an den ECO-Coden ënner dem Schlëssel A00 klassifizéiert.
D'Barnes-Erëffnung fänkt mam follgenden Zuch un:
John Belushi
Den John Adam Belushi, gebuer de 24. Januar 1949 zu Chicago, a gestuerwen de 5. Mäerz 1982 zu West Hollywood, war en US-amerikanesche Sänger a Filmschauspiller.
Hie gouf bekannt duerch seng Optrëtter an der amerikanescher Tëleesemissioun Saturday Night Live op NBC a seng Roll als chaotesche Student am Film Animal House (1978).
An Europa war e besonnesch duerch seng Roll als ee vun den zwéi Blues Brothers bekannt, als deen en zesumme mam Dan Aykroyd an enger Brochette vu bekannte Blues a Soul-Museker opgetrueden ass an och am Film mam nämmlechten Numm (Regie: John Landis) matgespillt huet.
E. T. A. Hoffmann
Den Ernst Theodor Amadeus Hoffmann, gebuer de 24. Januar 1776 zu Königsberg a gestuerwen de 25. Juni 1822 zu Berlin; mam richtege Virnumm Ernst Theodor Wilhelm, deen en 1805 wéinst senger Bewonnerung vum Wolfgang Amadeus Mozart ëmgenannt huet, war en däitsche Schrëftsteller vun der Romantik. Hie war ausserdeem Jurist, Komponist, Dirigent, Musekkritiker, Zeechner a Karikaturist.
John Belushi
De John Belushi ass an am Chateau Marmont un enger Drogevergëftung gestuerwen.
Quai des Orfèvres (Film)
Quai des Orfèvres ass e franséische Film vum Henri-Georges Clouzot aus dem Joer 1947 nom Roman  Légitime défense  vum Stanislas-André Steeman.
Ëm wat geet et am Film?
D'Jenny Lamour ass eng jonk Sängerin déi zu Paräis an de Cabareten optrëtt. Si ass mam Maurice Martineau, dee si um Piano begleet, bestuet. Déi Zwee hunn dacks Sträit well de Maurice wéinst dem Louise sengem Behuele jalous ass…
Rheita (Moundkrater)
Den Rheita ass en Aschlagkrater am Süde vun der viischter Moundsäit, westlech vum Krater Furnerius an nordëstlech vum Krater Metius. Südwestlech vum Rheita leeft den nom Krater genannten, iwwer 200 km laange Mounddall Vallis Rheita an nordwestlecher respektiv südëstlecher Richtung. De Krater ass zimmlech erodéiert an am Krater steet en Zentralbierg.
De Krater gouf 1935 vun der I.A.U. nom däitsche Paschtouer an Astronom Anton Maria Schyrleus de Rheita genannt.
Victoria-Haus (Stad Lëtzebuerg)
D'Victoria-Haus ass e Geschäftsgebai um Groussgaasseck (Eck Groussgaass an Neipuertsgaass) an der Uewerstad an der Stad Lëtzebuerg.
Gebai
D'Victoria-Haus ass an de Joren 1903 – 1908 vum Architekt Léon Bouvart gebaut ginn a war an de Ufanksjoren e Geschäftslokal vun der belscher Tubaksfabréck „Vander Elst“.
Hautdesdaags ass am Gebai e Buttek mat Luxus-Liederartikelen dran.
Auguste Kohl
Den Auguste Nicolas Joseph Kohl, gebuer den 23. November 1834 an der Stad Lëtzebuerg an och do gestuerwen den 2. Mäerz 1921, war e lëtzebuergeschen Zaldot an der hollännescher Kolonialarméi an Indonesien (deemools Ostindien) an Auteur vu senge biographesche Memoiren.
Liewen
Den Auguste Kohl war de Jong vum Pierre Joseph Kohl, engem Beamten an der Direktioun vum Génie militaire, a vun der Marguerite Fox. Obwuel hie gär studéiere wollt huet en awer nëmmen däerfen en Handwierk léieren.
Mat 25 Joer ass en 1859 iwwer Diddenuewen a Metz op Paräis gefuer, fir do an der Fabrick vu senger Stéischwëster a sengem Schwoer Aarbecht ze fannen. Awer do hat e kee Gléck a gouf nees virun d'Dier gesat. En ass virun op Bréissel an iwwer Léck op Amsterdam gereest, wou en duerch eng Zoufallsbekanntschaft op d'Iddi bruecht gouf, als Zaldot an déi hollännesch Arméi an Ostindien anzetrieden. Ouni laang z'iwwerleeën huet en dat och gemaach.
Als rekrutéierte Fräiwëllegen ass e fir d'Ausbildung an de Koloniaal Werfdepot op Harderwijk komm an den 28. August 1859 huet en d'Rees an Ostindien zesumme mat 136 aneren Zaldoten u Bord vum Seegelschëff Algor ugetrueden. D'Rees war voller Problemer, mä no 6 Méint si s'awer gutt op der Insel Java ukomm. Awer schonn an der éischter Woch gouf e schwéier krank an huet missen an e Militärspidol verluecht gi fir net ze stierwen a wou e 5 Méint bliwwen ass. En erlieft a senger Zäit op den ostindeschen Inselen eng ganz Rei geféierlech Abenteuer an nodeems en op senger drëtter Militärexpeditioun op enger entleeëner Insel gefaange geholl a bal ëmbruecht gouf, huet en decidéiert, no 6 Joer nees zeréck op Lëtzebuerg ze kommen. Obwuel d'Arméi en net gär wollt goe loosse koum en no enger laanger Schëffsrees ouni Problemer zu Lëtzebuerg un.
En huet sech den 21. September 1867 mat der Suzanne Hoffmann vun Eech bestuet, eng Famill gegrënnt a seng Heemecht ni méi verlooss. Am Alter vu 87 Joer ass en am Hospice civil am Pafendall gestuerwen.
Seng Memoiren
Eréischt 50 Joer no sengem Retour aus Ostindien huet e seng Erliefnesser a sengen Erinnerungen aus meiner Jugendzeit op 195 Säite schrëftlech festgehalen. Seng Memoirë si bis 2011 an der Famill bliwwen, déi se dunn dem Centre national de littérature iwwerlooss huet.
Déi Verantwortlech vum CNL hunn den aussergewéinleche Wäert vum Auguste Kohl sengem Wierk erkannt a sinn un e Fuerscherteam vun der Uni Lëtzebuerg erugetrueden, fir et wëssenschaftlech opschaffen ze loossen.
Canton de la Vallée Dordogne
De Canton de la Vallée Dordogne ass eng franséisch administrativ Andeelung am Arrondissement Sarlat-la-Canéda am Departement Dordogne an der Regioun Nei-Aquitaine.
Andy Felten
Den Andy Felten, gebuer den 12. Juli 1912 an der Stad Lëtzebuerg an och do den 10. Abrëll 1984 gestuerwen, war e lëtzebuergesche Klarinettist, Flüttist, Saxophonist, Arrangeur a Komponist.
Säi Repertoire goung vum amerikanesche Swingjazz iwwer Wiener a südamerikanesch Musek bis zu aktuelle Stiler vun der Ënnerhalungsmusek. Fir méi amerikanesch eriwwer zekommen, huet hie sech zäitweis och Andy Fulton genannt.
1926 mécht hie säin Debut als Beruffsmuseker am Josy Thoma senger Band The Big Six. 1928 grënnt hie seng eegen Jazzband, 'The Hot Boys Band. An den 1930er Jore spillt hien als Beruffsmuseker am éischte Radio-Ënnerhalungsorchester zu Lëtzebuerg, an der 'Ferry Jusa Band'. Enn der 1930er Jore stellt hie säi Quartett zesummen, mat Museker wéi René Schmitt (Gei, Kontrabass), Fred Gehlen (Saxophon, Klarinett) a Batty Nuss (Batterie). Hie spillt reegelméisseg an de bekannte Stater Etablissementer wéi Apollo oder Pôle Nord. An den éischten Nokrichsjore feiert hie grouss Erfolleger mat verschiddenen Ensembelen, an deene Museker wéi Johnny Glesener (Piano), Theo Makowsky (Batterie), Fred Gehlen (Saxophon, Klarinett) an Tommy Dallimore (Trompett) matspillen.
1960 verléiert hien ënnert trageschen Ëmstänn säi Bouf a seng Fra bei engem Autosaccident an der Belsch.
William Golding
De Sir William Gerald Golding, gebuer den 19. September 1911 zu St. Columb Minor, a Cornwall, a gestuerwen den 19. Juni 1993 zu Perranarworthal, och a Cornwall, war e brittesche Schrëftsteller.
Hie krut 1983 den Nobelpräis fir Literatur.
De Golding war vun 1939 bis 1969, wou e genuch vu senge Bicher verdéngt huet, fir dervun ze liewen, Enseignant fir Englesch. Am Zweete Weltkrich war hien Offizéier bei der Marinn.
Säi bekanntst Buch ass Lord of the Flies, dat 1954 erauskoum an e Bestseller an den USA an a Groussbritannien gouf. Et erzielt, wéi eng Grupp Kanner op eng Insel sech selwer iwwerlooss sinn, a sech gesellschaftlech organiséieren.
NGC 3600
Den NGC 3600 ass eng Spiralgalaxis am Stärebild Ursa Major. Se gouf 1788 vum Astronom Wilhelm Herschel mat sengem 18,7-Zoll-Teleskop entdeckt.
Romelu Lukaku
De Romelu Menama Lukaku Bolingoli, gebuer den 13. Mee 1993 zu Antwerpen, ass e Foussballspiller op der Stiermer-Positioun. Hien huet eng duebel Nationalitéit : vun der Belsch a vun der DR Kongo.
Hien huet a senger Carrière ënner anerem fir RSC Anderlecht (2009–11), Chelsea F.C. (2011–14) an Everton FC (2014–17) gespillt, an zanter 2017 fir de Manchester United F.C..
Zanter 2010 spillt de Lukaku fir déi belsch Foussballnationalekipp. ,
Säi Brudder Jordan Lukaku, säi Papp Roger Lukaku a säi Koseng Boli Bolingoli-Mbombo sinn och Foussballspiller.
Jerzy Skolimowski
De Jerzy Skolimowski, gebuer de 5. Mee 1938 zu Łódź, ass e polnesche Filmregisseur, Dréibuchauteur a Schauspiller. De Skolimowski huet zu Warschau Literatur a Geschicht, an duerno op der Filmhéichschoul zu Łódź Regie studéiert.
Am Ufank vun den 1960er Joren huet hie Kuerzfilmer gedréint an Dréibicher fir aner Regisseure wéi Andrzej Wajda a Roman Polanski geschriwwen. Zanter 1964 dréint hien och Laangspillfilmer als Regisseur. Bedeitend Filmer vun him sinn Le départ (1967), Deep End (1970) a The shout (1978).
Als Schauspiller war hien a Filmer vu grousse Filmregisseure wéi Andrzej Wajda, Volker Schlöndorff, Tim Burton, David Cronenberg a Mika Kaurismäki ze gesinn.
Lampachsmillen
D'Lampachsmillen ass eng fréier Millen am Weste vun Arel um Laf vun der Semois.
Si staamt aus der zweeter Hallschent vum 18. Joerhonnert an eng Plack mat engem Wope léisst unhuelen datt s'op Initiativ vun der Maria-Theresia vun Éisträich opgeriicht gouf.
D'Wunnhaus vun der Millen huet e gebrachene Suedeldaach mat dräi Liichten déi och e spatzen Daach hunn. D'Gewänner vun der Fënstere sinn aus Hasteng an d'Haus huet e Stack an e Späicher.
Nieft dem Haus am rechte Wénkel derzou waren d'Ställ an d'Scheier, déi haut als e modernt Wunnhaus ëmgebaut sinn. Net wäit dervu stinn zwee niddreg Gebaier an deene Quelle gefaasst sinn.
Vum Millegruef a vun engem eventuelle Weier ass näischt méi ze gesinn.
Le Mont-Saint-Michel
Le Mont-Saint-Michel ass eng franséisch Gemeng mat 30 Awunner (Stand 2016) am Departement Manche an der Regioun Normandie. D'Gemeng existéiert zënter dem Joer 708 op der fielseger Insel Mont Saint-Michel an der Baie du Mont-Saint-Michel am Wattemier vun der Normandie. D'Insel ass ronn ee Kilometer vun der Côte ewech an nëmmen ca. 55.000 m² grouss (Ëmfang: ca. 830 Meter). Nobäi sinn d'Mëndung vum Couesnon, d'Stad Avranches an d'Grenz mat der Bretagne. D'Landschaft heescht Avranchin.
Ouni Konstruktioune wier d'Insel 92 Meter héich. Si ass bekannt fir déi befestegt Abtei Mont-Saint-Michel, déi d'Insel dominéiert an déi e Beispill ass fir normannesch Architektur (Bauufank: 1022). Am Klouschter hu bis an d'1960er Jore Benediktiner gelieft, zanter 2001 nees Patere vun de Gemeinschafte vu Jerusalem.
De Mont-Saint-Michel ass eng wichteg Touristenattraktioun an der Géigend. Pro Joer gëtt e vu ronn 2,5 Millioune Leit besicht.
De Bierg a seng Bucht gehéieren zënter 1979 zu de UNESCO-Weltkultierwen. Ausserdeem ass en och zanter 1998 Deel vun de Weltierwen Jakobswee a Frankräich.
Les Vans
Les Vans ass eng franséisch Gemeng am Departement Ardèche an der Regioun Auvergne-Rhône-Alpes.
Mairy
Mairy ass eng franséisch Gemeng an den Ardennen an der Regioun Grand Est am Dall vun der Meuse. De 15. September 2015 huet Mairy mat der fréierer Gemeng Douzy fusionéiert fir déi nei Gemeng Douzy ze bilden. .
TF1
TF1 ass e franséische Televisiounssender aus der TF1-Grupp.
E gouf als Télévision française 1 de 6. Januar 1975, als Nofollger vum éischte Programm vun der ORTF, déi opgeléist gi war, gegrënnt. Nodeems en 12 Joer laang en ëffentlech-rechtleche Sender war, gouf en de 16. Abrëll 1987 privatisiéiert. Haaptaktionär vum Groupe TF1 ass den Industrie-Grupp Bouygues. TF1 ass dee Sender a Frankräich mat deene meeschten Nokuckerten, och wann d'Audienz an de leschte 40 Joer, wéinst der ëmmer méi grousser Konkurrenz vun anere Programmen, ëm d'Hallschecht erofgaangen ass.
Ovimbundu
D'Ovimbundu (Eenzuel: Ocimbundu; Adjektiv: Umbundu) sinn déi gréisst Volleksgrupp am Angola. Si stellen ongeféier een Drëttel vun der Bevëlkerung vum Land a schwätzen Umbundu.
TF1
TF1 gëtt digital terrestresch (TNT), iwwer Satellit, Kabel an Internet verbreet.
Ovimbundu
Ursprénglech sinn et Bantu, déi aus dem Norden am Angola komm sinn. Si hu sech am zentralen Héichland vum Angola néiergelooss an no an no och déi ugrenzent Küst besidelt. Dobäi hu si méi kleng Volleksgruppen, déi eng aner Hierkonft haten, assimiléiert.
TF1
Och zu Lëtzebuerg ass en ze gesinn a gëtt do gär gekuckt; zesumme mam ZDF ass en, mat 11 % Audience, dee meeschtgekuckten auslännesche Sender.
Ovimbundu
Wärend dem Kampf fir d'Onofhängegkeet an haaptsächlech wärend dem angolanesche Biergerkrich waren d'Ovimbundu d'Haaptsupporterbasis vun der União Nacional para a Independência Total de Angola (UNITA), déi fir d'éischt géint d'Portugisen a spéider géint de rivaliséierende Movimento Popular de Libertação de Angola (MPLA) gekämpft huet.
Vallon-Pont-d'Arc
Vallon-Pont-d'Arc ass eng franséisch Gemeng am Departement Ardèche an der Regioun Auvergne-Rhône-Alpes um lénksen Uwänner vun der Ardèche.
Weimeschkiercher Kierfecht
De  (offiziell Cimetière de Weimerskirch läit am Quartier Weimeschkierch vun der Stad Lëtzebuerg an ass ee vun de 14 Kierfechter déi an d'Kompetenz vum Service Cimetières vun der Stater Gemeng falen.
Geschicht
De Kierfecht huet virun der Gemengefusioun vun 1920 zur Gemeng Rollengergronn gehéiert.
Geographie
De Kierfecht läit an der Rue de Laroche, hannert der Mäerteskierch vu Weimeschkierch. Eng aner Entrée an e Parking leien läit an der Rue Lamormesnil. Wéinst senger Lag am Hang ass de Kierfecht an Terrassen ugeluecht.
Norbert Becker
Den Norbert Becker, gebuer de 7. Oktober 1953, ass e lëtzebuergesche Manager a Member vun der DP.
Hien huet seng Carrière 1974 beim Commissariat au contrôle des banques ugefaangen, wou hie fir d'Iwwerwaachung vun de Finanzinstitutiounen zoustänneg war. No engem Joer bei PricewaterhouseCoopers zu Frankfurt, war hien 1979 dru bedeelegt fir den Arthur Andersen Büro zu Lëtzebuerg opzemaachen, wou hien d'Leedung iwwerholl huet. 1994 krut hien eng Nominatioun als regionale Managing Partner zu London. 1998 ass hien als globale Managing Partner fir ë. a. Finanze mat Sëtz zu New York ernannt ginn. Nodeem 2002 Arthur Andersen wéinst dem Enron-Skandal opgeléist gouf, war hien un der Fusioun vu 56 Arthur Andersen-Büroe mat Ernst & Young bedeelegt, wou hie Finanzchef gouf.
Heeknapp
Den Heeknapp ass gemenkerhand d'Heereserv vun engem Bauerebetrib. Well déi Reserv traditiounsgeméiss op engem Haff ëmmer op der selwechter Plaz ass, gëtt par Metonymie och déi Plaz wou d'Hee läit sou genannt. Dat kann e separat Gebai sinn, woubäi et op den Häff zu Lëtzebuerg an Ëmgéigend, dacks eng Plaz an der Scheier, heiansdo nieft dem Denn, meeschtens awer aus praktesche Grënn e Stack méi héich op der Stallgenn war, wann déi e Bëtongsbuedem hat. Vun do konnt et da liicht duerch d'Fudderliichten an e Raf am Stall gehäit ginn.
Norbert Becker
2004 koum en op Lëtzebuerg zeréck an huet d'Beroderfirma Atoz gegrënnt. Hien huet d'Compagnie de Banque Privée matgegrënnt, déi hie presidéiert. Hien ass President vum Verwaltungsrot vu Paypal (Europe), Lombard International Assurance, Vauban Participations, Vizepresident vu Quilvest Wealth Management a Member vu China Everbright Bank (Europe), Silver Holdings, Teseo Capital, Edmond de Rothschild Private Equity Funds, Intesa Sanpaolo Holding International, Site Industriel a vun der Ireland Luxembourg Chamber of Commerce.
Heeknapp
Fir d'lassent Hee op den Heeknapp ze kréien gouf et déi verschiddenst Methoden, ugefaange mam oflueden an eropreeche mat der Hand, iwwer maschinell Transportsystemer wéi Fërderbänner mat Gafelen, den Heebléiser oder d'grouss Heegafel déi ënner dem Scheierdaach un enger Kaz houng, déi op engem Seel oder op enger Schinn gelaf ass.
Norbert Becker
Hie war President vum Verwaltungsrot vum Lëtzebuerger Journal, Mangrove Capital Partners, Friends Provident International, Eurobéton, LBO Investments, Sting, Inovia, CIB Bank, Vauban Patrimoine a Member vu Skype, Skype Technologies, BIP Investment Partners, Rotarex, Wix.com, Quilvest Banque Privée, Quilvest Switzerland, Société Européenne de Banque, Media Lario Technologies a Six Participations. Hien ass President vum Board of Regents vun der Sacred Heart University Luxembourg a Matgrënner vun der Initiativ 5 vir 12. 1996 huet hien zesumme mam Edmond Israel de Centre d'études prospectives (Cepros) gegrënnt.
Boucles de l'Aulne 2009
Déi '''52. Editioun vun de Boucles de l'Aulne''' gouf den 31. Mee 2009 gefuer.
Norbert Becker
Den Norbert Becker war vun Enn Mäerz bis Enn Mee 2020, zesumme mam André Prum, conseiller spécial um Groussherzoglechen Haff an huet ad in­te­rim d'Funktioune vum Haffmarschall iwwerholl, well dee Posten déi Zäit net besat war. Vum 10. Juni 2020 un huet hien eng aner Charge um Haff, hien ass President vun der Administratioun fir dem Grand-Duc seng Gidder, wou hien Nofollger vum Albert Wildgen gouf.
Boucles de l'Aulne 2009
Se stoung um Kalenner vum UCI Europe Tour 2009 an der Kategorie 1.1.
Heeknapp
Mat de moderne Fuddermethoden an de Groussbetriber ass den traditonellen Heeknapp sou gutt wéi iwwerlieft.
Boucles de l'Aulne 2009
D'Course gouf vum Fransous Maxime Bouet gewonnen.
Carl Keenan Seyfert
De Carl Seyfert koum als Jong vun engem Apdikter op d'Welt. Nom Enn vu senger Schoulzäit huet hien 1936 op der Harvard Universitéit e Medizinstudium ugefaangen. Kuerz duerno huet hien dann zur Astronomie iwwergewiesselt, wou hien de Bachelor-, de Master- (1933) a schlussendlech 1936 den Doktorgrad an der Physik krut. Seng Dissertatioun huet sech mat Studien iwwer Galaxien déi wäit ewech leien (en. Studies of the External Galaxies) beschäftegt a sech op Faarwen a Gréisste vu Galaxië konzentréiert.
1935 bestit hien d'Muriel E. Mussells. Aus dem Bestietnes goungen déi béid Kanner Carl Keenan Jun. a Gail Carol Seyfert ervir.
1936 bedeelegt hie sech um Konzept vum Yerkes-Observatoire, fir en neien Observatoire opzebauen. An de follgende Jore war hie bei dësem neie McDonald Observatoire beschäftegt. Wärend där Zäit fuerscht hie mam Daniel Popper un den Eegenschafte vu Stäre mat der Spektralklass B, huet awer dobäi net d'Ënnersich vu Faarwe vu Spiralgalaxien aus den Ae verluer.
Vun 1940 bis 1942 huet hien um Mount Wilson-Observatoire, als Éischte, Fuerschungen iwwer nuklear Emissioune vu Spiralgalaxië gemaach. 1943 huet hien eng Aarbecht iwwer Galaxië mat hellem Kär déi Liicht ofginn an déi charakteristesch breet Spektrallinne weisen, publizéiert. Galaxië vun där Zort ginn zanterhier als Seyfertgalaxië bezeechent. Prominentest Beispill fir sou eng Seyfertgalaxis ass de Messier 77 (NGC 1068), déi de Seyfert selwer entdeckt hat. 1942 gouf hie wéinst dem Zweete Weltkrich op Cleveland zeréckgeruff, fir do um Case-Institut, Navigatioun fir Arméiseenheeten ze léieren a geheim Militärfuerschung ze bedreiwen. Trotz dem Krich huet hien et fäerdeg bruecht, sech niewebäi mat der Astronomie ze beschäftegen. Seng Observatiounen hu sech haaaptsächlech mat Stären a Niwwelen an der Andromedagalaxie (M31) a mat stellare Spektre befaasst. Ausserdeem konnt hie mat Kolleege fir d'éischt gutt faarweg Fotoe vun Niwwelen a Spektre maachen.
Nom Krich goung de Seyfert op d'Vanderbilt Universitéit zu Nashville, Tennessee. Zu där Zäit hat d'Universitéit nëmmen de klenge Barnard-Observatoire, dee mat engem 15-Zentimeter-Refrakter ekipéiert war, mat deem schonn den Edward Emerson Barnard geschafft hat. A wéinege Joren huet de Seyfert et da fäerdeg bruecht fir am Joer 1953 mat Ënnerstëtzung vun der Stad Nashville den neien Arthur-J.-Dyer-Observatoire mat engem moderne 60-Zentimeter-Refrakter opzeriichten. Hie gouf dunn Direkter an hat déi Plaz bis zu sengem Liewensenn. Seng Fuerschunge beschäftegte sech mat stellarer a galaktescher Astronomie genee sou wéi mat neien Instrumententechniken.
Hie war vun 1955 bis 1958 am Kommitee vun der American Astronomical Society. Hie war ausserdeem och Member vun der Royal Astronomical Society, vun der Associated Universities Incorporated a vun der Association of Universities for Research in Astronomy (AURA) souwéi vun der National Science Foundation (NSF).
Den 13. Juni 1960 koum de Carl Seyfert am Alter vun nëmmen 49 Joer bei engem Autosaccident zu Nashville ëm d'Liewen.
1970 gouf de Moundkrater Seyfert no him genannt. Ausserdeem dréit de 60-cm-Teleskop am Dyer-Observatoire säin Numm. Weiderhin erënnert eng Galaxisklass, d'Seyfertgalaxien, souwéi e Galaxiëkoup ëm den NGC 6027 mam Numm Seyfert Sextett, deen hie wärend senger Zäit an der Vanderbilt-Universitéit entdeckt hat, u seng Verdéngschter ëm d'Astronomie.
Russe
Russe (och alt Rousse oder Ruse transkribéiert; op Bulgaresch: Русе) ass eng Stad am Norde vu Bulgarien. Si ass no Sofia, Plovdiv, Varna a Burgas déi fënneftgréisst Stad am Land a läit op der Donau, op der Grenz mat Rumänien.